
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	23.09.2026.
	Nr. RD-26-1057-lē

	
	(prot. Nr. 30, 28. §)




Par Rīgas valstspilsētas pašvaldības zemes vienības (zemes starpgabala) Katlakalna ielā, Rīgā (kadastra apzīmējums 01001211396), atsavināšanu


[bookmark: _Hlk141361447][bookmark: _Hlk230947034]Adresāts: sabiedrība ar ierobežotu atbildību “VALTITRANS” (reģistrācijas Nr. 40003468738; juridiskā adrese: Andreja Saharova iela 3–17, Rīga, LV-1082), kas ir zemes vienības Katlakalna ielā 8C, Rīgā (kadastra apzīmējums 01001211395), īpašniece (turpmāk arī – Ierosinātāja).

Izskatījusi Ierosinātājas 25.06.2026. atsavināšanas ierosinājumu, Rīgas dome konstatēja:
[bookmark: _Hlk63261330]1) pamatojoties uz Publiskas personas mantas atsavināšanas likuma 4. panta ceturtās daļas 1. punktu, zemes vienības Katlakalna ielā 8C, Rīgā (kadastra apzīmējums 01001211395), īpašniece ierosina atsavināt savai zemes vienībai piegulošo zemes vienību Katlakalna ielā, Rīgā (kadastra apzīmējums 01001211396), kā zemes starpgabalu;
[bookmark: _Hlk129790744]2) atbilstoši Publiskas personas mantas atsavināšanas likuma 1. panta 11. punkta “a” apakšpunktam zemes vienība Katlakalna ielā, Rīgā (kadastra apzīmējums 01001211396), 267 m2 platībā ir zemes starpgabals (turpmāk arī – Zemes starpgabals), jo tās platība un konfigurācija neatbilst Rīgas domes 15.12.2021. saistošajos noteikumos Nr. 103 “Rīgas teritorijas izmantošanas un apbūves saistošie noteikumi” (turpmāk – Saistošie noteikumi) noteiktajām prasībām par patstāvīgu apbūvējamu zemes vienību, kā arī tai nav nodrošināts pieslēgums koplietošanas ielai;
3) Zemes starpgabals 29.07.2026. ierakstīts Rīgas pilsētas zemesgrāmatas nodalījumā Nr. 100000957668, un īpašuma tiesības uz to nostiprinātas Rīgas valstspilsētas pašvaldībai;
4) atbilstoši Saistošajiem noteikumiem Zemes starpgabals atrodas rūpnieciskās apbūves teritorijā (R) un izmantojams atbilstoši ar Saistošajiem noteikumiem apstiprināto Rīgas teritorijas plānojuma teritorijas izmantošanas un apbūves noteikumu 2.1. un 4.6.1. apakšnodaļas prasībām;
5) atbilstoši ar Saistošajiem noteikumiem apstiprinātās Rīgas teritorijas plānojuma grafiskās daļas kartei “Galvenās aizsargjoslas un citi zemesgabalu izmantošanas aprobežojumi” Zemes starpgabals atrodas:
a) ķīmiskajā aizsargjoslā ap ūdens ņemšanas vietu, kur jāievēro Aizsargjoslu likuma 35. panta prasības un 39. panta 3. punktā noteiktais, proti, ķīmiskajā aizsargjoslā paredzētās darbības realizēšanai jāsaņem Valsts vides dienesta tehniskie noteikumi; 
b) aizsargjoslā ap navigācijas tehnisko līdzekli aviācijas gaisa kuģu lidojumu drošības nodrošināšanai – aeronavigācijas iekārtu darbības tālās ietekmes zonā, kur jāievēro ar Saistošajiem noteikumiem apstiprināto Rīgas teritorijas plānojuma teritorijas izmantošanas un apbūves noteikumu 168.3. apakšpunkta prasības;
[bookmark: _Hlk163814530]6) Zemes starpgabals piegul divām zemesgrāmatā ierakstītām, privātpersonām piederošām zemes vienībām, proti, Ierosinātājai piederošajai zemes vienībai Katlakalna
ielā 8C, Rīgā (kadastra apzīmējums 01001211395), un zemes vienībai Katlakalna ielā 8B, Rīgā (kadastra apzīmējums 01001211398), kā arī vienai Rīgas valstspilsētas pašvaldībai piederošai zemes vienībai Lubānas ielā, Rīgā (kadastra apzīmējums 01001212725);
7) Zemes starpgabalā aug koks, tāpēc, apsaimniekojot Zemes starpgabalu, jāievēro Ministru kabineta 02.05.2012. noteikumi Nr. 309 “Noteikumi par koku ciršanu ārpus meža” un Rīgas domes 12.06.2024. saistošie noteikumi Nr. RD-24-276-sn “Par koku, kas aug ārpus meža, aizsardzību, uzturēšanu un ciršanu”.
Saskaņā ar Publiskas personas mantas atsavināšanas likuma 44. panta astotās daļas 1. punktu zemes starpgabalu, kuram nav pieslēguma koplietošanas ielai, drīkst atsavināt tam zemes īpašniekam vai visiem kopīpašniekiem, kuru zemei piegul attiecīgais zemes starpgabals.
Atbilstoši Publiskas personas mantas atsavināšanas likuma 14. panta trešajai daļai, ja pieteikumus par zemes starpgabala pirkšanu noteiktajā termiņā iesniedz vairāki zemes īpašnieki, kuru zemei piegul zemes starpgabals, starp šīm personām tiek rīkota izsole šajā likumā noteiktajā kārtībā.
Ņemot vērā iepriekš konstatēto un pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu, 4. panta pirmo daļu un ceturtās daļas 1. punktu, 5. panta pirmo, 4.1  un piekto daļu, 14. panta trešo daļu, 37. panta pirmās daļas 4. punktu, 44. panta astotās daļas 1. punktu, Rīgas dome, balsojot “par” – 54 balsis, “pret” – 0 balsis, “atturas” – 0 balsis, nolemj:

1. Atsavināt Rīgas valstspilsētas pašvaldības zemes vienību (zemes starpgabalu) Katlakalna ielā, Rīgā (kadastra apzīmējums 01001211396), 267 m2 platībā, pārdodot par brīvu cenu piegulošās zemes vienības īpašniekam vai visiem kopīpašniekiem.

2. Rīgas valstspilsētas pašvaldības Īpašuma departaments ir atbildīgs par lēmuma izpildi.

